นายกรัฐมนตรี เปิดตัวโครงการเสริมสร้างประสิทธิภาพการป้องกันและลดอุบัติเหตุทางถนน เน้นย้ำใช้กลไกระดับพื้นที่
นายกรัฐมนตรี เปิดตัวโครงการเสริมสร้างประสิทธิภาพการป้องกันและลดอุบัติเหตุทางถนน เน้นย้ำใช้กลไกระดับพื้นที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดโครงการเสริมสร้างการป้องกันและลดอุบัติเหตุทางถนนในระดับพื้นที่ รวมถึงมอบนโยบายการสร้างความปลอดภัยทางถนน โดยเน้นย้ำให้ใช้กลไกระดับพื้นที่ลดปัจจัยเสี่ยงอุบัติเหตุทางถนนครอบคลุมทุกมิติ ทั้งคน รถ ถนน และสิ่งแวดล้อม รวมถึงสร้างวัฒนธรรมความปลอดภัยในสังคมไทย เพื่อสร้างการสัญจรปลอดภัยอย่างยั่งยืนในทุกเส้นทางและยังกล่าวว่า ไม่อยากให้เกิดอุบัติเหตุ โดยอยากเห็นรอยยิ้มของคนไทย ทั้งนี้ จะต้องลดอุบัติเหตุให้เหลือศูนย์ จากสถิติของโลกไทยมีปัญหามีอุบัติทางท้องถนนติดอันดับ 9 ของโลก โดยสร้างจิตสำนึกให้ทุกคน ตระหนัดกถึงการทำสิ่งใดโดยไม่กระทบกับคนอื่น ซึ่งหมายรวมถึงการใช้รถใช้ถนนด้วย โดยขอปีนี้ให้ลดอุบัติเหตุได้มากที่สุด เพื่อเป็นของขวัญให้กับทุกคนนายกรัฐมนตรี ยังขอให้ทุกคนเคารพกฎหมาย ในการใช้รถใช้ถนน ปฎิบัติตามกฎจราจร เช่นเดียวกับเรื่องอื่นๆ ที่ต้องเคารพและปฎิบัติตามกฎหมายเน้นย้ำ 5 แนวทางของการลดอุบัติเหตุ ที่ครอบคลุมการดูแลตั้งแต่ระดับนโยบายมีแผนและตัวชี้วัดรองรับ จัดตั้งศูนย์อำนวยการทำงานอย่างบูรณาการ ไปจนถึงการเตรียมความพร้อมของคน รถ ถนน และสภาพแวดล้อม และต้องให้ความสำคัญกับการขับรถเร็วเกินกำหนด และการดื่มสุราขณะขับรถ ต้องสร้างวัฒนธรรมใส่ใจความปลอดภัยให้เกิดขึ้นออย่างต่อเนื่อง ไม่เฉพาะช่วงเทศกาล โดยยึดแนวทาง รักตนเอง รักครอบครัว รักคนอื่น ก็จะสามารถทำให้ลดอุบัติเหตุได้